Flukten fra Dakar

Flukten fra Dakar er en norsk film fra 1951 av Titus Vibe-Müller, basert på en dokumentarbok av Eiliv Odde Hauge og Vera Reff om hvordan et internert handelsskip rømte fra Dakar i 1941. Tre fra skipet, Nikolai Fredrik Lindtner, Johan Karlsen og Bjarne Smørdal fikk Krigskorset og ble utnevnt til Order of the British Empire,Norsk film om skipet Lidvard i VG (3.6.1950)
mens styrmann Henriksen mottok vanlig hyre og ekstraskatt. Boken ble oversatt til en rekke språk.

Handling
MS «Lidvard» fraktet korn fra Vietnam til Dakar i Senegal dit den kom 30. mai 1940.
Båten ble umiddelbart holdt tilbake av styresmaktene sammen med åtte andre norske. Etter over ett år, den 27. juli 1941, flyktet båten fra Dakar til Freetown i Sierra Leone der britene tok imot.

Produksjonen
Noen av eksteriørene er fra Dakar der franske H. C. Bonnere og Bernhard Daillancourt hjalp til. Ellers er opptakene fra Oslofjorden og Norsk Film A/S sine lokaliteter på Jar. Odd Rohde var produksjonsassistent og Frank Menskau lysmester, mens Arne Holm stod for lyden. Gjennomgangsmelodien «Dakar-valsen» var skrevet av Gunnar Sønstevold med tekst av Julius Hougen.
Den var fremført av skuespilleren Stig Egede-Nissen. Selve skipet M/S Lidvard ble brukt i enkelte scener,
i det vesentlige var det søsterskipet M/S «Svalbard» som ble brukt.Spiller seg selv i "Flukten fra Dakar" i VG (23.8.1974)

Medvirkende
Skipets mannskap i 1941 er med i filmen: Nikolai Fredrik Lindtner er kaptein, skuespiller Kåre Wicklund  spiller førstestyrmann Kaare Sidselrud, Alf G. Henriksen og Karl Haraldstad er styrmenn, Johan Karlsen er med, mens Bjarne Smørdal jobbet i maskinen.Jon Michelet: En sjøens helt, Blodige strender, s 209. Av skuespillere som var med nevnes Stig Egede-Nissen i maskinen,
Knut Wigert, en filmdebuterende Per Christensen og Eugen Skjønberg.  Arlette Sauvage spilte en syngende bartenderske, som forøvrig  ikke var med i de virkelige hendelser.

Referanser

 Eksterne lenker 


Kategori:Norske filmer fra 1950-årene
Kategori:Filmer fra 1951
Kategori:Filmer basert på virkelige hendelser
Kategori:Norske filmer om andre verdenskrig
Kategori:Norske krigsfilmer
Kategori:Sort-hvitt-filmer
Kategori:Filmer lagt til maritimt miljø
Kategori:Senegal
Kategori:Norskspråklige filmer